Düşmüşəm (Yəhya bəy Dilqəm)
Arif olan, diqqət elə, fəhm elə,
Bir gözəl əlindən belə düşmüşəm.
Ağlaram, tökərəm didəmdən yaşı,
İndi də mən əldən-ələ düşmüşəm.

Adını deməyə mən eylərəm ar,
Üstümü kəsibdi bir bimürvət yar,
Quşların tərlanı, xublara zəvvar,
Səyyad olub çöldən-çölə düşmüşəm.

Mən Dilqəməm, yandım, yandım, kül oldum, 
Danışdım, danışdım, mötədil oldum, 
Gülşənlər içində mən bülbül oldum, 
Danışıqda dildən-dilə düşmüşəm.
XIX əsrin qoşmaları